גרניון רך

גֵּרַנְיוֹן רַךְ (שם מדעי: Geranium molle) הוא צמח עשבוני חד-שנתי נפוץ, ים-תיכוני ואירו-סיברי, שעיר, בעל פרחים נכונים וורודים ופירות בעלי מקור. מין זה הוא אחד מ-362 מינים מסוג גרניון ממשפחת הגרניים והוא הנפוץ מבין כל 9 מיני הגריון הגדלים בר בישראל . תפוצתו משתרעת בכל אגן הים התיכון ומאירופה ועד איראן. מין זה, בדומה לגרניון גזור, התפשט גם לצפון ודרום אמריקה, לאפריקה (פרובינציות הכף, אריתריאה), לאוסטרליה ולאוקיאניה, וגם ליפן ולקוריאה במזרח אסיה, וכן לאירלנד ולבריטניה באירופה. בישראל גרניון רך נפוץ כמעט בכל אזורי ישראל פרט לחבלי מדבר בדרומה. באותו בית גידול שכיח גרניון עגול שיש לו עלי כותרת מעוגלים בראשם, והפרודות חלקות ושעירות והזרעים מרושתים, וכן העלים עגולים ושסועים עד 2/3-1/2 מאורך הרדיוס. גרניון רך דומה למינים אחרים במשפחת הגרניים, במיוחד לגרניון נאה (Geranium molle). עם זאת, ישנם מאפיינים המבדילים אותו מהם. בניגוד לגרניון רך, לגרניון נאה עלה כותרת מפוצלים לשתי אונות צרות, ולכן מרחוק נראה כאילו יש לו 10 עלי כותרת. לשניהם עלים עגולים וקטיפתיים. לעומת זה בגרניון הארגמן ובגרניון גזור העלים בצורת משולש, ואונותיהם גזורות עם פרצים עמוקים עד בסיס העלה. עלי הכותרת של שני המינים האחרונים מפורצים קלות לעיתים עמוקות. גֵּרַנְיוֹן רַךְ (שם מדעי: Geranium molle) הוא צמח עשבוני חד-שנתי נפוץ, משתרע, גובהו 10 עד 20 ס"מ, לעיתים רחוקות 5 ס"מ. הגבעולים, שרועים או מזדקפים, דו-קרניים. מפרקי הגבעולים תפוחים לעיתים קרובות. הגבעולים, שאורכם 10 עד 45 ס"מ מסועפים בצורה מפוזרת מהבסיס ומחורצים. גבעולי המשנה, הצדדים, זקופים או שרועים. הלוואים קיימים ואורכם 2 עד 4 מ"מ. העלים נגדיים, מורכבים, גזורים כעין כף-היד עד 2/3-1/2 מאורך הרדיוס, ומתאר היקפם עגול עד דמוי כליה. הטרף אינו ארוך מרוחבו אורכו 1 עד 3 ס"מ, גזור פעם אחת לאונות, בדך כלל האונות בעלות 3 אונות משנה בקודקודם. עירוק הטרף כעין כף יד. כלומר, עורקים בגודל דומה מסתעפים מנקודה אחת אל האונות העיקריות של העלה. התפרחות נגדיים לעלים (לא בחיקם) ונישאים על עוקץ. בכל תפרחת בדרך כלל שני פרחים הנישאים על עוקצים משלהם שדומים לעוקץ התפרחת. החפים קרומיים ואורכם מ"מ אחד עד שניים. הפרחים קטנים, דו-מיניים, נכונים, בעלי עטיף כפול, מפורדי עלי כותרת ועלי גביע וצבעם בגוונים של ורוד וסגול בהיר. עוקץ הפרחים 10 עד 15 מ"מ. הפרח פתוח לרווחה, עלי הכותרת נפתחים בבוקר ונשרים בשעות הצהריים, כלומר הפרח הוא בן יום אחד. הגביע בעל 5 עלים מפורדים, צמודים זה לזה, ניצבים בין כל 2 עלי כותרת. קודקודם אינו מאורך מאוד כזנב (בדומה לגרניון הארגמן) אלא מסתיים במען פיטם. הם נפרשים עם הזמן אך לא במלואם כבמקור-חסידה חלימתי. הכותרת בעלת 5 עלים מפורדים שאינם עולים באורכם על ס"מ אחד. עלי הכותרת בעלי ציפורן קצרה ביותר, מפורצים עמוקות בקודקודם או דמוי לב הפוך ובסיסם על פי רוב ריסני (בשונה מגרניון הארגמן, גרניון עגול וגרניון נוצץ שעלי הכותרת שלהם תמימים או קעורים קמעא בקודקודם ובסיסם אינו ריסני). הפרח בעל 5 עלי הכותרת המפורצים עמוקות נראים כאילו יש לו 10 עלי כותרת (סימן מבחין מובהק יחד עם צורת העלה ומספר האבקנים). הצופנים 5, הצופן קבוע בין כל 2 עלי כותרת. האבקנים הפוריים, שמספרם 10, כולם נושאי מאבקים (בשונה ממקור-חסידה שיש לו מאבקים רק ל-5 אבקנים). המאבקים סגולים, נפתחים לאורכם. הזירים מאוחים בבסיסם. השחלה עילית ובה 5 עלי שחלה מאוחים ומעורים בעמוד המרכזי של הפרח (המשכה של מצעית הפרח ו-5 מגורות בעלות 1 או 2 ביציות בכל אחת. 5 עמודי שחלה קצרים מאוחים, קירחים ודמויי מקור מחודד. בקודקוד כל עמוד שחלה צלקת קצרה וסגולה. לעת ההבשלה הם מתכופפים כלפי מעלה בצורת קשת או קפיץ. הפרי מפרדת בעלת מקור, שנגלל כלפי מעלה בהבשלה ונפרדת בהבשלתה ל-5 פרודות בעלות מקור, שניתקות מהעמוד המרכזי שהוא המשכה של מצעית הפרח. במילים אחרות חלקו החיצוני של העמוד המרכזי נפרד ל-5 מלענים ארוכים. המלענים נגללים מהבסיס כלפי מעלה אך לא מסתלסלים בחלקם התחתון. כל המינים מפיצים (יורים) את הזרעים על ידי הסתלסלות המקור כקפיץ או התקשות מהירה. אורך המקור 8 עד 12 מ״מ. הפרודות מקומטות מאוד (מגובששות), הזרעים חלקים. הפרודות בנות 2 זרעים, נפתחות בצדן הפנימי (המופנה אל העמוד) וחסרות גומות בראשן. יחידת ההפצה היא זרע בלבד (ללא דופן הפרודה או איבר נוסף). עלי כותרת ורודים ועלי כותרת שעירים עם פיטם בקודקודם עלה מעוגל דמוי כליה וזוג פירות עלה אופייני פרי אופייני של גרניון רך פרח אופייני של גרניון רך מדיה וקבצים בנושא גרניון רך בוויקישיתוף גרניון רך, באתר ITIS (באנגלית) גרניון רך, באתר NCBI (באנגלית) גרניון רך, באתר צמח השדה גרניון רך, באתר צמחיית ישראל וסביבתה גרניון רך, באתר Tropicos (באנגלית) גרניון רך, באתר GBIF (באנגלית) גרניון רך, באתר The Plant List (באנגלית) גרניון רך, באתר IPNI (באנגלית) Geranium molle, POWO plants of the World Online. Published on the Internet Geranium molle, WFO: World Flora Online. Published on the Internet, ‏24-11-2023 גרניון רך, באתר צמחיית ישראל וסביבתה Zohary, M., Flora Palaestina – Part One, Jerusalem: The Israel Academy of Sciences and Humanities, 1972, עמ' 227-231 מיכאל זהרי, מגדיר חדש לצמחי ישראל, מהדורה חדשה ומורחבת, תל אביב: עם עובד, 1989, עמ' 272-3 נעמי פינברון-דותן, אבינעם דנין, המגדיר לצמחי בר בארץ ישראל, ירושלים: כנה, 1989